जेएलएन अस्पताल में अब मिलने लगा है बीसलपुर का मीठा पानी
संभागके सबसे बड़े जवाहरलाल नेहरू अस्पताल में बीसलपुर के पानी की सप्लाई शुरू हो गई है। अस्पताल में आने वाले एवं भर्ती मरीज और उनके परिजनों को बोरिंग का नहीं, मीठा पानी मिलना शुरू हो गया है। जनस्वास्थ्य अभियांत्रिकी विभाग ने अस्पताल परिसर में पांच लाख लीटर पानी की नई टंकी बनाई है। 50 हजार लीटर पानी प्रतिदिन विभाग द्वारा आपूर्ति की जा रही है।
अस्पताल में मरीजों को पीने का मीठा पानी नहीं मिलने पर “भास्कर’ में समाचार प्रकाशित कर मामले की गंभीरता की ओर ध्यानाकृष्ट कराया गया था। दरअसल अस्पताल में स्थापित बोरिंग से खारे पानी की सप्लाई होने के कारण मरीजों को यही पानी पीना पड़ रहा था, विकल्प के तौर पर मरीज और उनके परिजनों को पेयजल के लिए दुकानों से पानी की बोतलें खरीदकर लानी पड़ रही थी। सबसे अधिक परेशानी भर्ती मरीज एवं उनके परिजनों को हो रही थी। प्रतिदिन औसतन एक भर्ती मरीज एवं उसके परिजन के लिए करीब 100 से 150 रुपए पानी पर खर्च करने पड़ रहे थे।
अस्पताल प्रशासन ने तैयार किया था 50 लाख का प्रस्ताव
अस्पतालमें नई पानी की टंकी बनाने के लिए सार्वजनिक निर्माण विभाग ने 50 लाख रुपए का प्रस्ताव तैयार कर प्रमुख शासन सचिव स्वास्थ्य के पास भेजा था। यहां से प्रशासनिक एवं वित्तीय स्वीकृति सार्वजनिक निर्माण विभाग के नाम जारी हुई थी, लेकिन विभाग ने तकनीकी कारणों का हवाला देते हुए उक्त कार्य जलदाय विभाग के माध्यम से कराने का सुझाव दिया था। इससे पहले विभाग की मंशा थी कि यदि हैड चेंज नहीं होता है, तो इसका असर लागत पर पड़ सकता है।
^अस्पताल में बीसलपुर के पानी की लंबे समय से मांग थी। पानी की सप्लाई शुरू होने से यहां मरीजों, उनके परिजन और चिकित्सा स्टाफ को लाभ होगा। सबसे अधिक लाभ डायलिसिस मरीजों को होगा। इन्हें मीठे पानी की खास जरूरत होती है। सभी के प्रयास थे, जिससे पांच लाख लीटर पानी की टंकी बनकर तैयार हो गई है।’ -डॉ.पीसी वर्मा, अस्पतालअधीक्षक, जेएलएन अस्पताल
एक साल लग गया हैड चेंज करने में
अस्पतालमें बनने वाली पानी की टंकी का हैड चेंज करने में करीब एक साल का समय लग गया। फाइल चलती रही, लेकिन शुरुआती दौर में कइसे गंभीरता से नहीं लिया।
एक्सईएन एसएल जीनगर ने बताया कि पांच लाख लीटर पानी की टंकी को सुभाष उद्यान पंप हाउस से जोड़ा है। 150 एमएम की नई पाइप लाइन 700 मीटर बिछाई गई है। प्रतिदिन 50 हजार लीटर पानी की सप्लाई शुरू हो गई। अस्पताल में तीन इंच पाइप लाइन का कनेक्शन है।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva